01/03/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 22 de febreiro do 2019, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de A Coruña (expediente: IN407A 2018/150-1)

Resolución do 22 de febreiro do 2019 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de A Coruña (expediente: IN407A 2018/150-1) Expediente: IN407A 2018/150-1. Promotor: Unión Fenosa Distribución, S. A. Denominación da instalación: soterramento da LMT. no Castro de Elviña. Concello: A Coruña. FEITOS 1. O 21 de agosto de 2018, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas. A empresa promotora manifestou a súa conformidade cos condicionados establecidos.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o Regulamento electrotécnico para baixa tensión.6. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 7. As características técnicas da instalación son as seguintes:  Treito de liña de media tensión aérea GRN714/GRN716 (entre apoios D16 e D17), a 15 kV, cunha lonxitude de 0,024 km (a retensar), coa orixe no apoio proxectado a intercalar entre os apoios D16 e D17 do dobre circuíto que forman as liñas GRN714 e GRN716 (expediente: 10.072), condutor tipo LA-110 mm 2 Al (condutor existente), e remate no apoio existente D17 do dobre circuíto que forman as liñas GRN714 e GRN716 (expediente: 10.072).  Liña eléctrica de media tensión soterrada (actuación núm.1), a 15 kV cunha lonxitude de 1,583 km, coa orixe en empalmes proxectados na LMTS GRN714 (expediente: 139/10), a realizar a pe do apoio D6 a retirar do dobre circuíto que forman as liñas GRN714 e GRN716 (expediente: 10.072), condutor tipo RHZ1-2 OL-12/20 Kv (1x240 Al) e remate no paso de soterrado a aéreo, a realizar no apoio proxectado a intercalar entre os apoios D16 e D17 do dobre circuíto que forman as liñas GRN714 e GRN716.  Liña eléctrica de media tensión soterrada (actuación núm.2) a 15 kV cunha lonxitude de 1,596 km, coa orixe en empalmes proxectados na LMTS GRN716 (expediente: 139/10), a realizar a pe do apoio D6 a retirar do dobre circuíto que forman as liñas GRN714 e GRN716 (expediente: 10.072), condutor tipo RHZ1-2 OL-12/20 Kv (1x240 Al) e remate no paso de soterrado a aéreo, a realizar no apoio proxectado a intercalar entre os apoios D16 e D17 do dobre circuíto que forman as liñas GRN714 e GRN716, unha vez entre e saia do novo CT proxectado.  Centro de transformación prefabricado soterrado cunha potencia de 250 kVA, e unha relación de transformación de 15.000/400 V.  Desmantelamento do treito de dobre circuíto que forman as liñas GRN714 e GRN716 (expediente: 10.072), condutor tipo LA-110 que actualmente discorre tendido sobre o Castro de Elviña (9 apoios de formigón e 2 apoios de celosía), así como o CT. Airtel Mesoiro aéreo (expediente: 26.752). 8. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación:  As declaracións de conformidade relativas ao material ou equipamento, e as certificacións ou homologacións, se procede.  Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 22 de febreiro do 2019. Isidoro Martínez Arca Xefe territorial da Coruña